armvectores/hy_wikipedia_2023 huggingface dataset:
Կիտրոնաթթու

Կիտրոնաթթու, օրգանական եռհիմն օքսիթթու։ Քիմիական բանաձևը՝ C6H8O7։
Լավ է լուծվում ջրում և սպիրտում, վատ՝ օրգանական լուծիչների մեծամասնության մեջ։
Հալման ջերմաստիճանը 153 °C է։ Առաջացնում է միատեղակալված, երկտեղեկալված և եռտեղակալված աղեր՝ ցիտրատներ։ Կիտրոնաթթվի նատրիումական աղերը հեշտությամբ են լուծվում ջրում, իսկ եռհիմն կալցիումական աղը՝ վատ (օգտագործում են լուծույթներից կիտրոնաթթու անջատելու համար)։
Կիտրոնաթթուն անհրաժեշտ օղակ է բջջային շնչառության կենսաքիմիական ռեակցիաների համակարգում։ Եռկարբոնաթթուների շղթայի այլ բաղադրիչների հետ կիտրոնաթթուն քիչ քանակությամբ պարունակվում Է բոլոր բջիջների միտոքոնդրիումներում։ Օրգանիզմում կիտրոնաթթուն պահպանում Է թթվահիմնային հավասարակշռությունը և իոնական բաղադրությունը։
Ի տարբերություն կենդանիների՝ շատ բույսեր և միկրոօրգանիզմներ ունակ են կուտակել մեծ քանակությամբ կիտրոնաթթու (կիտրոնի հյութում՝ 5-6%, մախորկայի տերևներում՝ 3-14%, Aspergillus niger սնկերի հեղուկում՝ մինչև 10%)։


== Ստացումը ==
Արդյունաբերության մեջ կիտրոնաթթու ստանում են մախորկայից (նիկոտինն անջատելուց հետո), հաճախ՝ շաքարը կամ ռուփը Aspergillus niger և այլ սնկերով խմորելով։ Կիտրոնաթթուն օգտագործվում է սննդարդյունաբերության, բժշկության (արյան պահածոյացման համար), լուսանկարչության և ներկարարության մեջ։


== Գրականություն ==
A. Lehninger, Biochimie vol I-II, Editura Tehnică, București 1987-1992
V. Ranga; I. Teodorescu Exarcu. Anatomia și fiziologia omului, Editura Medicală, București 1970


== Ծանոթագրություններ ==
(2367) Պրահա

(2367) Պրահա (անգլ.՝ Praha), աստերոիդ աստերոիդների հիմնական գոտում։ Հայտնաբերվել է 1981 թվականի հունվարի 8-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,206029 ա. մ., առավելագույնը մոտենում է 1,9857 ա. մ. հեռավորության վրա և հեռանում 2,4263 ա. մ.։ Արեգակի շուրջ մեկ ամբողջական պտույտ է կատարում 1196,78 երկրային օրվա ընթացքում, իր ուղեծրով շարժվելով միջինում 0,300806 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2367) Պրահա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օզուրգեթ

Անվան այլ կիրառումների համար տե՛ս՝ Օզուրգեթ (այլ կիրառումներ)Օզուրգեթ (վրաց.՝ ოზურგეთი), քաղաք Վրաստանում։ Գտնվում է Գուրիայի մարզում, համանուն շրջանի վարչական կենտրոնն է։ Բնակչությունը՝ ▼14 157 մարդ (2022)։


== Անվանում ==
1934-1989 թվականներին քաղաքը կոչվում էր «Մախարաձե»՝ հեղափոխական ու քաղաքական գործիչ Ֆիլիպ Մախարաձեի անունով։


== Պատմություն ==
Քաղաքի կարգավիճակ Լանչխութը ստացել է 1840 թվականին։ Ռուսական կայսրության կազմում եղել է Գուրիայի գավառի վարչական կենտրոնը (այժմ ընդգրկում է ողջ Գուրիայի մարզը)։ Հաճախ այն կոչվում էր քաղաքի անունով՝ «Օզուրգեթի գավառ»։
1930-1990 թվականներին Վրացական ԽՍՀ Օզուրգեթի շրջանի վարչական կենտրոնն էր։


== Բնակչություն ==
2014 թվականի տվյալներով՝ քաղաքի բնակչությունը հասել է 14 785 մարդու, մեծամասնությունը՝ վրացիներ (94,5 %)։ Բնակվում են նաև հայեր (3,8 %), ռուսներ (0,8 %), և այլ ազգեր։


== Տեսարժան վայրեր ==
Քաղաքում գտնվում են երկրաբանական թանգարան ու դրամատիկական թատրոն։ Թանգարանի կողքին դրված է Իոսիֆ Ստալինի կիսանդրին, իսկ թանգարանում պահվում է Նապոլեոն Բոնապարտի սուրը, ինչպես նաև՝ բազմաթիվ տպագիր գրքեր։
Օզուրգեթում գտնվում է նաև Թեյի ու մերձաարևադարձային մշակաբույսերի ինստիտուտ։ Վերջինս քաղաքի հարավային՝ Անասեուլ թաղամասում է։ Մինչև 2006 թվականը քաղաքում գործել է տրոլեյբուս։


== Տրանսպորտ ==
Օզուրգեթում գտնվում է երկաթուղու կայարան, որը ճյուղավորվում է Թբիլիսի- Բաթում հիմնական երկաթգծից։ Ամենամոտ նավահանգիստը Բաթումն է, որտեղ էլ գտնվում է ամենամոտ օդանավակայնը։


== Պատկերասրահ ==

		
		


== Արտաքին հղումներ ==
www.ozurgeti.org.ge Archived 2013-05-18 at the Wayback Machine. — Օզուրգեթի շրջանի պաշտոնական կայք
www.guria.gov.ge — Գուրիայի մարզի պաշտոնական կայք


== Ծանոթագրություններ ==
Բիշտինովո

Բիշտինովո (ռուս.՝ Биштиново, բաշկիրերեն՝ Биштин), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժովտնևոե (գյուղ, Ռուժինսկի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1932 թվականին։
2001 թվականի տվյալներով Ժովտնևոե գյուղում բնակվում էր 564 մարդ։ Բնակավայրը զբաղեցնում է 0,646 կմ² տարածք։ Բնակչության խտությունը կազմում էր 873,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆինմարք

Ֆինմարք (նորվ.՝  և ֆիններեն՝ Finnmark), Նորվեգիայի ամենահյուսիսային և զբաղեցրած տարածքի առումով ամենամեծ կոմսությունը (ֆյուլքե)։ Վարչական կենտրոնն է Վադսյո քաղաքը։


== Աշխարհագրություն ==
Ֆինմարքի մարզն աշխարհագրական առումով ամբողջությամբ գտնվում է Հյուսիսային բևեռային շրջանից դեպի հյուսիս։ Սահմանակից է Բարենցի ծովին։ Ափերը կտրտված են ֆյորդերով, որոնցից ամենամեծերն են Վարանգեր, Պորսանգեր և Լակսե ֆյորդերը։ Զբաղեցնում է 48631 կմ² տարածք (Դանիայից մեծ տարածք)։ Տարածքի մոտ 36% զբաղեցնում են բարձրավանդակները, որտեղ գտնվում է տարածաշրջանի ամենամեծ լիճը՝ 68 կմ² մակերեսով Իեշյավրե։
Ֆինմարքն արևմուտքից սահմանակցում է նորվեգական Թրոմս կոմսությանը, հարավից Ֆինլանդիային և արևելքից Ռուսաստանի Մուրմանսկի մարզին։ Ռուսաստանի հետ սահմանի երկարությունը 219,1 կմ է։ Այստեղ է գտնվում Նորվեգիայի և Ռուսաստանի միջև միակ սահմանային անցակետը՝ Բորիսոգլեբսկ - Ստուրսկուգ (նորվ.՝ Storskog):


== Կլիմա ==
Ֆինմարքի կլիման մերձարկտիկական է։ Ընդհանուր առմամբ դաժան կլիմա ունի, որը փոքր-ինչ մեղմվում է Գոլֆստրիմի տաք հոսանքների շնորհիվ։


== Պատմություն ==
Ֆինմարքի տարածքը հնուց ի վեր բնակեցված է եղել սաամների ցեղերով։ Նովգորոդա-նորվեգական 1326 թվականի համաձայնագրով այդ տարածքները հարկատու են եղել Նովգորոդի Հանրապետությանը։ 18-րդ դարի սկզբին տարածաշրջանը վերջնականապես դարձավ նորվեգական։
Սաամները էապես տուժեցին եվրոպական մի շարք գերտերությունների (Դանիա, Նորվեգիա, Շվեդիա և Ռուսաստան) օկուպացիայի և սահմանված հարկերի պատճառով։  Նորվեգիայի կազմ մտնելուց հետո սաամները զգալի չափով ձուլվեցին նորվեգական իշխանությունների սիմիլացիոն քաղաքականության հետևանքով։ Մարդու իրավունքների հետ կապված իրավիճակը դրականորեն փոխվեց միայն 1990-ական թվականներին, երբ սաամների լեզուն և մշակույթը վերջապես ճանաչվեց պետության կողմից։


== Բնակչություն ==
Ֆինմարքի տարածաշրջանում բնակչության խտությունն ամենացածրն է Նորվեգիայում, ընդամենը 1,53 մարդ/կմ²։ Բնակչության թվաքանակը 74534 է (Նորվեգիայի բնակչության 1,6%-ը)։ Բնակչության մեծ մասը նորվեգացիներ են (մոտ 70%), ովքեր 14-ից 18-րդ դարերում տեղափոխվածների ժառանգներն են։  Սակայն տարածաշրջանում բնակչության թվաքանակի զգալի մասը (մոտ 24%) սաամներն են, որոնց լեզուն նրանց խիտ բնակեցված որոշ շրջաններում հանդիսանում է պաշտոնական։ Ֆինմարքում բնակվում են նաև ֆիններ (20-րդ դարի գաղթականների ժառանգները) և քիչ քանակությամբ ռուսներ և Ռուսաստանի քաղաքացիներ, որոնք այստեղ են եկել հիմնականում 1990-ական թվականներին։
Պետական լեզուն հանդիսանում է նորվեգերենը, իսկ պաշտոնականը նաև սաամերենը։


== Տնտեսություն ==
Ֆինմարքի մարզի տնտեսությունը հիմնված է ծովի հետ, մասնավորապես նավթագազային հանքավայրերի շահագործման, ձկնորսության և ձկնավերամշակման արդյունաբերության հետ։


== Վարչատարածքային բաժանում ==
Ֆինմարքի մարզը բաժանված է 19 համայնքների


== Ծանոթագրություններ ==


== Արտաքին հղումներ ==
Ֆինմարքի մարզպետարան: Archived 2007-03-10 at the Wayback Machine. (նորվ.) (անգլ.)
Ֆինմարքը Նորվեգիայի զբոսաշրջային հարթակում:
Խանիկ (Ուրֆայի նահանգ)

Անվան այլ կիրառումների համար տե՛ս՝ Խանիկ (այլ կիրառումներ)Խանիկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Աստերոիդների ցանկ (14901-15000)

Աստերոիդների ցանկ (14801-14900)  • Աստերոիդների ցանկ  • Աստերոիդների ցանկ (15001-15100)
 Աստերոիդների ցանկ (14801-14900)  • Աստերոիդների ցանկ  • Աստերոիդների ցանկ (15001-15100)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Լաս Մեդուլաս

Լաս Մեդուլաս (իսպ.՝ Monumento Natural de las Médulas), ոսկու հին հռոմեական հանքավայր, որը գտնվում է Իսպանիայի հյուսիսարևմտյան մասում, Պոնֆերադա քաղաքի մոտ։ Համարվել է ոսկու ամենամեծ բաց հանքը ամբողջ հռոմեական կայսրությունում։ 2014 թվականին Lidar-ի կիրառմամբ տեղանքում իրականացված հետազոտությունների միջոցով հստակեցվել է հինհռոմեացիների կատարած աշխատանքների ծավալների մեծությունը։ 1997 թվականին Լաս Մեդուլասը ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում՝ որպես բնության հուշարձան։


== Ծանոթագրություններ ==


== Գրականություն ==


== Արտաքին հղումներ ==
Webpage of Fundación Las Médulas, with itineraries, virtual visit and practical information Archived 2006-05-18 at the Wayback Machine.
UNESCO official website
Photo gallery and explanation of the explotaition system Archived 2007-09-30 at the Wayback Machine. (Իսպաներեն)
"Las Médulas, the Roman El Dorado". Archived 2009-02-01 at the Wayback Machine. (անգլերեն)
Մամիկոն Մնացականյան

Մամիկոն Ասատուրի Մնացականյան (ապրիլի 17, 1942(1942-04-17), Երևան, Հայկական ԽՍՀ, ԽՍՀՄ - ապրիլի 12, 2021(2021-04-12), Երևան, Հայաստան), հայ աստղաֆիզիկոս և մաթեմատիկոս։ Ֆիզիկամաթեմատիկական գիտությունների դոկտոր (1984), պրոֆեսոր (1989)։
Ասատուր Շմավոնի Մնացականյանի որդին։


== Կենսագրություն ==
Մամիկոն Մնացականյանը ծնվել է 1942 թվականի ապրիլի 17-ին, Երևան քաղաքում։ 1962-1965 թվականներին սովորել և ավարտել է Երևանի պետական համալսարանի ֆիզիկա-մաթեմատիկական ֆակուլտետը։ 1969 թվականին պաշտպանել է «Ընդհանրացված հարաբերականության ընդհանուր տեսություն» թեմայով թեկնածուական թեզ։ 1984 թվականին պաշտպանելով «Ճառագայթման տեղափոխման տեսության նոր ապարատ» թեմայով թեզը, արժանացել է ֆիզիկա-մաթեմատիկական գիտությունների դոկտորի գիտական աստիճանի։ 1975-1985 թվականներին եղել է ՀՀ ԳԱԱ Բյուրականի աստղադիտարանի գիտքարտուղար։ Դասավանդել է ԵՊՀ ֆիզիկայի ֆակուլտետում, 1985-1991 թվականներին՝ տեսական աստղաֆիզիկայի լաբորատորիայի վարիչ, 1989 թվականից պրոֆեսոր է։ Եղել է ԲԱ գիտական քարտուղարը, ապա ԲԱ կից մասնագիտական խորհրդի գիտական քարտուղարը, ՀՀ ԳԱԱ Ֆիզիկական պրոցեսների մաթեմատիկական մոդելավորման կենտրոնի տնօրենը։ Այնուհետև 1991 թվականին տեղափոխվել է ԱՄՆ և 1997 թվականից աշխատում է Կալիֆոռնիայի տեխնոլոգիական ինստիտուտում (Փասադենա, ԱՄՆ), որպես «Մաթեմատիկա» ծրագրի աշխատակից։
Աշխատանքները վերաբերում են Էյնշտեյնի ընդհանրացված գրավիտացիայի տեսության կիրառությանը տիեզերագիտության մեջ տեսական ֆիզիկային և աստղաֆիզիկային, մասնավորապես՝ փոփոխական գրավիտացիոն հաստատունով ընդհանրացված հարաբերականության ընդհանուր տեսությանը, աստղային վիճակագրությանը և դինամիկային (բաբախիչներ, բռնկվող աստղեր, աստղասփյուռներ և աստղային ագրեգատներ), ճառագայթման տեղափոխման տեսության մեջ նոր եղանակների մշակմանը և կիրառմանը։ Հեղինակ է ուսումնամեթոդական ձեռնարկների։


== Անդամակցություն ==
Միջազգային աստղագիտության միության անդամ (1978)


== Ծանոթագրություններ ==


== Արտաքին հղումներ ==
Visual Calculus and Theoretical Astrophysics
Mamikon's Proof of the Pythagorean Theorem
Օբերոսթենդորֆ

Օբերօսթենդորֆ  (գերմ.՝ Oberostendorf), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը՝  1311 մարդ (ըստ 2010 թվականի դեկտեմբերի 31-ի տվյալների)։ Տարածքը՝ 21,04 կմ²։ Պաշտոնական կոդը՝ 09 7 77 155։


== Ծանոթագրություններ ==


== Արտաքին հղումներ ==
Պաշտոնական կայք
Ֆլամանդական բեգինաժներ

Բեգինաժ (ֆր.՝ béguinage) կամ բեխայնհոֆ (հոլ.՝ begijnhof), համայնքային բնակավայր Ֆլանդրիայում և Նիդերլանդներում՝ միայնակ բեգինների համար։
Բեգինաժները լայն տարածում ստացան 13-րդ դարում Ցածր երկրներում։


== Ճարտարապետություն ==
Շատ հաճախ բեգինաժը տեղակայված է լինում քաղաքի տարածքից դուրս և իրենից ներկայացնում է ներքին բակի շուրջ ճարտարապետական անսամբլ։ Անսամբլը ներառում է բնակելի շենքեր, մատուռ և հիմնադրի ավելի աչքի ընկնող տունը՝ ժողովի դահլիճով։


== Տես նաև ==
Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Արտաքին հղումներ ==
Belgium's beguinages offered refuge for women Archived 2008-07-20 at the Wayback Machine.
Բաղբար

Բաղբար, լեռնագագաթ Ադրբեջանի Օրդուբադի շրջանում, Զանգեզուրի լեռներում, Վանանդաձորի աջ կողմում։


== Ծանոթագրություններ ==
Լեկվիո Տանարո

Լեկվիո Տանարո (իտալերեն՝ Lequio Tanaro), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 761 մարդ (2008 թվականի տվյալներով)։ Բնակչության խտությունը՝ 63 մարդ/կմ²։ Տարածքը՝ 12 կմ²։ Փոստային ինդեքս՝ 12060։ Հեռախոսային կոդ՝ 0172։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0172 696136


== Արտաքին հղումներ ==
Ազգային ինստիտուտի վիճակագրությունը (իտալ.)
http://www.istat.it/english/ Archived 2009-12-07 at the Wayback Machine.
Արամ Ռաֆայելյանց

Արամ Նազարի Ռաֆայելյանց (ապրիլի 23, 1887(1887-04-23), Թիֆլիս, Ռուսական կայսրություն - ապրիլի 20, 1960(1960-04-20), Մոսկվա, ԽՍՀՄ), հայ խորհրդային ավիակոնստրուկտոր։ Տեխնիկական գիտությունների դոկտոր (1953 թ.)։ ԽՄԿԿ անդամ 1920 թվականից։ Մասնակցել է Առաջին համաշխարհային (1914-1918 թթ.) և քաղաքացիական (1918-1920 թթ.) պատերազմներին։ Եղել է առաջին հայկական հետախուզական ավիացիոն ջոկատի կոմիսարը (1920-1922 թթ.)։


== Գործունեություն ==
Ավարտել է Ժուկովսկու անվան ինժեներական ակադեմիան (1927 թ.)։ 1932 թվականին նշանակվել է Ա․ Ն․ Ռաֆայելյանց գործարանի տնօրենի տեղակալ (փորձնական ինքնաթիռների սարքավորման գծով), 1933 թվականից՝ Քաղաքացիական օդային նավատորմի պետ, ԳՀԻ-ի փորձնական ինքնաթիռաշինության բաժնի պետի տեղակալ։ 1935 թվականից եղել է Աերոհիդրոդինամիկայի կենտրոնական ինստիւտուտի կոնստրուկտորական բյուրոյի՝ ուղղաձիգ թռիչքի ինքնաթիռների կառուցման գլխավոր կոնստրուկտորը։ 1933 թվականին Պ-5 ռազմական ինքնաթիռի բազայի վրա նախագծել ԷՊՌ-5 մարդատար ինքնաթիռը, որը մինչև 1940-ական թվականների սկիզբը ԽՍՀՄ-ում հիմնական մարդատար ինքնաթիռն էր։ Ստեղծել է Ռաֆ-1 (1925 թ.), Ռաֆ-11 (1937 թ.), ՊՌ-12 (1939 թ.) և այլ մակնիշի ինքնաթիռներ։ 1957 թվականին ստեղծել է աշխարհում առաջին ռեակտիվ ուղղաձիգ թռիչքի ինքնաթիռը։ Հայրենական մեծ պատերազմի (1941-1945 թթ.) տարիներին մեծ աշխատանք է կատարել ռազմական ինքնաթիռների արտադրության և ավիաարդյունաբերության բնագավառում։


== Պարգևներ ==
Լենինի շքանշան
Հայրենական պատերազմի առաջին աստիճանի շքանշան
Աշխատանքային կարմիր դրոշի շքանշան
«Պատվո նշան» շքանշան
«Մոսկվայի պաշտպանության համար» մեդալ
«Հայրենական մեծ պատերազմի ժամանակ Անձնվեր աշխատանքի համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
Մոսկվայի 800-րդ ամյակին նվիրված մեդալ
Սերավալլե դի Կիենտի

Սերավալլե դի Կիենտի (իտալերեն՝ Serravalle di Chienti), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 1151 մարդ (2008), բնակչության խտությունը՝ 12 մարդ/կմ²։ Տարածքը կազմում է 96 կմ²։ Փոստային ինդեքս՝ 62038։ Հեռախոսային կոդ՝ 0737։


== Ժողովրդագրություն ==


== Համայնքի վարչակազմ ==
Հեռախոսահամար։ 0737 53121
Էլեկտրոնային փոստ։ comune@serravalle.sinp.net
Պաշտոնական կայք։ http://www.serravalle.sinp.net/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Երկրաբանական հանույթ

Երկրաբանական հանույթ, դաշտային երկրաբանական հետազոտությունների համալիր՝ երկրաբանական քարտեզներ կազմելու և տարածքներում օգտակար հանածոների առկայությունն և դրանց հեռանկարները բացահայտելու համար։ Դաշտային աշխատանքների ժամանակ տեղանքի արմատական ապարների բնական և արհեստական մերկացումները որոշակի երթուղիներով ուսումնասիրվում, համարակալվում և նկարագրվում են երկրաբանական դաշտային օրագրում։ 


== Տեղագրական քարտեզ ==
Տեղագրական քարտեզի վրա նշվում է դրանց տեղը, անցկացվում են ապարատեսակների և շերտերի սահմանները։ Հանքաբեկորների և մանրահանքի հավաքման, հողի, աղբյուրների ու գետերի ջրերի նմուշարկման և այլ եղանակներով որոնում են օգտակար հանածոներ։ Դաշտում պարբերաբար ընդհանրացնում են հավաքված տեղեկությունները և աստիճանաբար կազմում դաշտային երկրաբանական քարտեզ։


== Դիտումներ ==
Գրասենյակային աշխատանքների ընթացքում մանրադիտակային, քիմիական և այլ հետազոտությունների օգնությամբ ճշտվում են դաշտում կատարված դիտումները, վերջնականապես որոշվում օգտակար հանածոների հեռանկարները, մեկնաբանվում երկրաֆիզիկական տվյալները, վերծանվում օդալուսանկարները, կազմվում և վերջնականապես ձևավորվում հետազոտվող տարածքի երկրաբանական քարտեզը, գրվում հաշվետվություն։
Թունիսի ֆուտբոլի ազգային հավաքական

Թունիսի ֆուտբոլի ազգային հավաքական ներկայացնում է Թունիսը ֆուտբոլի միջազգային մրցաշարերում և առանձին հանդիպումներում։ Կառավարվում է Թունիսի ֆուտբոլի ֆեդերացիայի կողմից։ Մականունն է «Կարթագենի արծիվները»։ Հավաքականը իր տնային խաղերն անցկացնում է Radès օլիմպիական մարզադաշտ։
Թունիս հավաքականը 5 անգամ մասնակցել է Աշխարհի առաջնությանը։
ՖԻՖԱ-ի դասակարգման աղյուսակում զբաղեցնում է 26-րդ հորիզոնականը՝ 2021 թվականի Մայիս 27-ի դրությամբ։


== Ծանոթագրություններ ==


== Արտաքին հղումներ ==
Թունիս ֆուտբոլի ֆեդերացիայի պաշտոնական կայքը
Թունիս հավաքականը FIFA.com-ում Archived 2010-03-24 at the Wayback Machine.
Թունիս հավաքականը soccerway.com կայքում
Օռու (այլ կիրառումներ)

Օռու անունը կամ տերմինը կարող է վերաբերել հետևյալ հոդվածներին․

Օռու - գյուղ Էստոնիայի Ասեռի շրջանի կազմում։
Օռու - գյուղ Էստոնիայի Օռու շրջանի կազմում։
Օռու - գյուղ Էստոնիայի Կոսե շրջանի կազմում։
Չորթան

Չորթան, հայկական ուտեստ։
Այլ անվանումներ՝ չորաթան, կուլիբա, թանհատ, գվռ՝ պինդթան, թորակ, ճըպտուկ, ճըպըլտակ։
Պատրաստվում է թանից։ Թանը քամելով կամ գոլորշացնելով՝ ստացած մածուկը (գնդիկների ձևով) արևի տակ չորացնում և պահում են որպես ձմեռվա պաշար։ Օգտագործելու համար չորթանը ջրի մեջ տրորելով, վերածում են հեղուկի (թանի), որից պատրաստում են թանապուր (չորթանապուր), գալաճոշ (չորթանով եւ ոսպով հայկական ազգային կերակրատեսակ), բորանի, խաշիլ, չքալուկ, թանրիճ, թարխանա և այլն։


== Ծանոթագրություններ ==


== Արտաքին հղումներ ==
 Վիքիգրքերում կա հոդված` Չորթան։
Մախազ Անձևացի

Մախազ Անձևացի (4-րդ դար - 4-րդ դար), հայ նախարար Մեծ Հայքում, Վասպուրական աշխարհի Անձևացիք գավառի տանուտերը, Անձևացիների նախարարական տոհմից։


== Կենսագրություն ==
353 թվականին մի խումբ նախարարների հետ ուղեկցում է Ամենայն Հայոց կաթողիկոս Ներսես Մեծին (353-373)՝ Կեսարիա օծման գնալու ժամանակ։


== Ծանոթագրություններ ==
Նովայա (գյուղ, Գատչինսկի շրջան)

Անվան այլ կիրառումների համար տե՛ս՝ ՆովայաՆովայա (ռուս.՝ Новая), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիֆոնով ռոմի շիշ

Սիֆոնով ռոմի շիշ (անգլ.՝ Siphon and Small Bottle of Rum), Սալվադոր Դալիի նկարը՝ կատարված կուբիստական ոճով։


== Նկարագիրը ==
Կտավն իրենից ներկայացնում է այն ժամանակի կուբիստական ոճային միտումների և իտալացի նկարիչների մետաֆիզիկական գեղանկարչական դրոցի, որն Դալին տեսել էր «Վալորի պլաստիչի» (պլաստիկ արվեստ)։ Աշխատանքը ներկայացվել է երկու խոժոր ցուցահանդեսներում 1925 թ. առաջին ցուցահանդեսը իբերյան ասոցիացիայի նկրիչների (Մադրիդի «Ռետիրո» ցուցասրահում) և առաջին Դալի անհատական ցուցահանդեսին (Բարսելոնայի Դալմաու ցուցասրահում)։
1925 թվականին Դալին գրում էր Գարսիա Լորկային։


== Ծանոթագրություններ ==
(2545) Վերբիստ

(2545) Վերբիստ (անգլ.՝ Verbiest), աստերոիդ աստերոիդների հիմնական գոտում։ Հայտնաբերվել է 1933 թվականի հունվարի 26-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,229297 ա. մ., առավելագույնը մոտենում է 1,9484 ա. մ. հեռավորության վրա և հեռանում 2,5102 ա. մ.։ Արեգակի շուրջ մեկ ամբողջական պտույտ է կատարում 1215,77 երկրային օրվա ընթացքում, իր ուղեծրով շարժվելով միջինում 0,296109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2545) Վերբիստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կլոչկի (այլ կիրառումներ)

Կլոչկի, կարող է վերաբերել՝

Կլոչկի - գյուղ, Ուկրաինայի Անդրկարպատյան մարզի Մուկաչևոյի շրջանում
Կլոչկի - գյուղ, Ուկրաինայի Ժիտոմիրի մարզի Նարոդիչի շրջանում
Կոպիտ կեր

Կոպիտ կեր, 25-45% թաղանթանյութ պարունակող չոր բուսական կերեր։ Կոպիտ կերեր են՝ խոտը, ծղոտը, հարդը, չորացրած ջրիմուռները և այլն։ Դրանք խոտակեր կենդանիների ձմեռային կերային ռացիոնի պարտադիր բաղադրամասերն են։ Կոպիտ կերի խոտն ավելի սննդարար է (100 կգ կորնգանի, առվույտի և այլն խոտը բաղադրում է 50-ից ավել կերամիավոր) և հարուստ է լիարժեք պրոտեինով, հանքային նյութերով, ածխաջրատներով և կարոտինով։ Ռացիոնում կոպիտ կերի քանակը կախված է կենդանու տեսակից, տարիքից և մթերատվությունից։ Կաթնատվության աճին զուգընթաց դրանց բաժինը ռացիոնում պակասեցվում է։ Կաթնատու կովերին կարելի է տալ օրական 5, 5-6, 5 կգ կոպիտ կեր։ Խոտը և ծղոտը պահում են ծածկերի տակ, դեզերով, խոտի պահեստներում և այլուր։ Տեղափոխումը և պահումը դյուրացնելու նպատակով դրանք շատ հաճախ մամլում են։
Պրերիալի ապստամբություն

Պրերիալի ապստամբություն (ֆր.՝ Insurrection du 1er prairial an III - «Երրորդ տարվա պրիերալի 1-ի ապստամություն»), ապստամբություն Փարիզում` տերմիդորյան Կոնվենտի վարած քաղաքականության դեմ։ Տեղի է ունեցել հանրապետության 3-րդ տարվա պրերիալի 1-4-ին (1795 թվականի մայիսի 20-23)։
Ապստամբները, սեփական պնդմամբ վարչակարգից պահանջում էին «հաց և 1793 թվականի սահմանադրությունը»։ Մայիսի 20-ին նրանք գրավեցին Կոնվենտի շենքը։ Դեկրետներով որոշվեց՝ կազմել կառավարական հանձնաժողով՝ բաղակացած 4 հոգուց, ազատել քաղբանտարկյալներին, Փարիզն ապահովել հացով։
Տերմիդորականները կարողացան հավաքել ուժերը և մայիսի 20-ի գիշերը մտան Կոնվենտի շենքը, սակայն ապստամբությունը ճնշել նրանց հաջողվեց միայն մայիսի 23-ին՝ մայրաքաղաք մտցրած բանակի օգնությամբ։ Մահվան դատապարտվեցին ապստամբությանը հարած մի շարք դեպուտատ յակոբինյաններ (մոնտանյարներ)։
Ելենգուչ

Ելենգուչ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 45 կմ հյուսիս-արևելք, Կուր գետի աջ ափին։


== Բնակչություն ==
1907 թվականին գյուղն ունեցել է 83, իսկ 1908-ին՝ 290 կովկասի թաթար բնակիչ։


== Պատմամշակութային կառույցներ ==
Գյուղն ուներ քարակոփ հայկական եկեղեցի։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մուզինա

Մուզինա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ժամանակակից արվեստի թանգարան (Մեդիսոն)

Մեդիսոնի ժամանակակից արվեստի թանգարան (անգլ.՝ Madison Museum of Contemporary Art), թանգարան Վիսկոնսին նահանգի Մեդիսոն քաղաքում, որը նվիրված է ժամանակակից արվեստին։ Քաղաքի ամենահին մշակութային կազմակերպությունն է։ Հիմնադրվել է 1901 թվականին, Madison Art Association ասոցիացիայի կողմից, որն ի սկզբանե կոչվել է Madison Art Center:


== Գործունեություն ==

State Street և Henry Street փողոցների անկյունում գտնվող եռահարկ շենքի ապակե ճակատը ծառայում է որպես թանգարանի գլխավոր սանդուղքահարթակ և նրա ճարտարապետական գրավչությունն է։
Ներկայումս Մեդիսոնի թանգարանն ունի ցուցահանդեսային չորս տարածք.

The State Street Gallery` գտնվում է թանգարանի նախասրահում և ունի պատուհաններ, որոնք նայում են նույնանուն փողոցին։
The Henry Street Gallery` նույնպես գտնվում է համանուն փողոցի այն կողմում, որտեղ գտնվում է թանգարանի ցուցահանդեսների փոփոխվող մասը։
Main Gallery` երկրորդ հարկում տեղակայված գլխավոր և ամենամեծ ցուցահանդեսային տարածքները։
Imprint Gallery` նույնպես երկրորդ հարկում է և ներառում է արվեստի գործեր, որոնք հիմնված են վիդեոների և ձայնի վրա։Այստեղ անցկացվում են գեղարվեստական ցուցահանդեսներ, մասնավորապես, 2002 թվականին տեղի է ունեցել Լիզա Բուրժուայի անհատական ցուցահանդեսը։ Թանգարանի հավաքածուն ներառում է 1938 թվականին մեքսիկացի նկարչուհի Ֆրիդա Կալոյի կողմից մետաղի վրա յուղաներկով նկարված Pitahayas յուրօրինակ աշխատանքը։
Մադիսոնի թանգարանը ցուցանմուշները պատկերասրահում ցուցադրելուց բացի երբեմն ցուցադրում է նախասրահում, պարտեզում և տանիքում (քանդակներ)։ Թանգարանի դասախոսությունների դահլիճը նաև ծառայում է որպես թատրոն։ Այստեղ կա «Fresco» ռեստորան և թանգարանային խանութ։

Թանգարանի այցելելությունն անվճար է։ Մեդիսոնի ժամանակակից արվեստի թանգարանը իր ֆինանսավորման մեծ մասը ստանում է թանգարանային տարբեր կազմակերպությունների անդամակցությունից, մասնավոր նվիրատվություններից, ինչպես նաև ամենամյա Art Fair on the Square ազգային տոնավաճառից, որը տեղի է ունենում Մեդիսոնի Կապիտոլի հրապարակում և ամեն տարի ներգրավում է մոտ 200 000 մարդ։
1991 թվականից թանգարանի տնօրենն է Սթիվեն Ֆլեյշմանը (Stephen Fleischman):


== Ծանոթագրություններ ==


== Արտաքին հղումներ ==
Պաշտոնական կայք
The Art Fair Off the Square
Յուսթրիմ

Ustream (արտասան. «Յուսթրիմ»), վեբ-կայք (ըստ էության՝  սոցիալական ցանց), որտեղ օգտատերերը կարող են հեռարձակել իրենց տեսանյութերը իրական ժամանակի ռեժիմով։ Կայքը հիմնվել է 2006 թվականին և կառավարվում է նույնանուն մասնավոր ընկերության կողմից։ Բացի այդ, ընկերությունը իր կողմից մշակված տեխնոլոգիական հարթակում մատուցում է բիզնեսի համար հոսքային հեռարձակման կազմակերպման ծառայություններ։
2010 թվականի փետրվարին կայքն ուներ 2 միլիոն գրանցված օգտատերեր։ Ըստ Quantcast-ի տվյալների այցելուների թիվը 2009 թվականին 20 միլիոնից մինչև 2010 թվականի հունիս աճել է մինչև 50 միլիոնի։


== Ծանոթագրություններ ==


== Արտաքին հղումներ ==
http://ustream.tv Յուսթրիմ. պաշտոնական կայք
Текущие прямые трансляции
Բազոֆիլ

Կատեգորիա:Կաղապարներ:Արյուն}}
Բազոֆիլ, հատիկավոր լեյկոցիտների տեսակ (գրանուլոցիտ)։ Քանակը՝ 0-1 % է ամբողջ լեյկոցիտների մեջ։ Ցիտոպլազմայում կան հատիկներ, որոնք ներկվում են հիմնային ներկերով և ստանում են բաց կապտավունից մինչև մուգ մանուշակագույն երանգներ։ Բազոֆիլները լքում են րայան հունը, տեղափոխվում հյուսվածքներ, որտեղ վերածվում են պարարտ բջիջների։ Վերջիններս և բազոֆիլները միասին կոչվում են հեպարինոցիտներ։
Ցիտոպլազման պարունակում է հեպարին, հիստամին, թրոմբոցիտներն ակտիվացնող գործոն և կենսաբանական այլ ակտիվ նյութեր, որոնց բազոֆիլները կլանում են հյուսվածքներից կամ իրենք են սինթեզում։
Բազոֆիլները մասնակցում են բորբոքային ռեակցիաներին, և առաջին հերթին՝ ոչ դանդաղ տիպի ալերգիական ռեկցիաներին։
Բազոֆիլները պատում են լյարդի (որտեղ երակային արյունը դանդաղ է հոսում) և թոքերի (որտեղ թրոմբոցիտների քանակը մեծ է) մանր անոթները և հեպարինի միջոցով կանխում արյան ներանոթային մակարդման վտանգը։ Հիստամինը բորբոքումների ժամանակ նպաստում է հյուսվածքների վերականգնման, նոր մազանոթների գոյացման, հյուսվածքների սնուցման և վերքերի ապաքինման պրոցեսներին։
Ալերգիկ ռեակցիաների ժամանակ բազոֆիլներն արձակում են էոզինոֆիլների քեմոտաքսիսի գործոն, որի պատճառով էոզինոֆիլները շարժվում են դեպի բազոֆիլների կուտակման վայրը և քայքայում նրանց պարունակած հիստամինի ավելցուկ քանակությունը։ Կան տվյալներ, որ բազոֆիլները կարող են մասնակցել նաև ֆագոցիտոզին, սակայն սա նրանց համատ տիպիկ չէ։


== Ծանոթագրություններ ==
Քրիստին Քաուֆման

Քրիստին Քաուֆման (գերմ.՝ Christine Kaufmann, հունվարի 11, 1945(1945-01-11)[…], Lengdorf, Շտիրիա, Ավստրիա - մարտի 28, 2017(2017-03-28)[…], Մյունխեն, Բավարիա, Գերմանիա), ավստրոգերմանացի դերասանուհի։


== Կենսագրություն ==
Քաուֆմանը ծնվել է Լենգդորֆում՝ Ավստրիայում, որը այդ ժամանակ եղել է Նացիստական Գերմանիայի կազմում։ Նրա մայրը՝ Ժենևա Քաուֆմանը, (ծննդյամբ Ժիվեր, 1919-2000), եղել է ֆրանսուհի, նրա հայրը՝ Յոհանես Քաուֆմանը, սպա է եղել Լյուֆտվաֆեում ։ Քաուֆմանը նույնպես ունեցել է չերքեզյան արմատներ։
Հայտնի է դարձել Մյունխենում, որտեղ Բավարիայի պետական օպերայում դարձել է բալերինա։ Դերասանական կարիերան կինոյում սկսել է յոթ տարեկանից՝ 1952 թվականին, բայց հանդիասատեսի ուշադրությունը ներգրավել է երկու տարի հետո «Ռոզա-Ռեսլի» կինոյում։ Նա ստացել է միջազգային ճանաչում «Պոպեիի վերջին օրերը» (1959) և «Քաղաք առանց խղճահարության» (1961) ֆիլմերում հայտնվելուց հետո, դեր որը իրեն մրցանակ է բերել՝ «Ոսկե գլոբուս» մրցանակը, որպես լավագույն սկսնակ դերասանուհի։
1963 թվականին Քաուֆմանը ամուսնացել է ամերիկյան դերասան Թոնի Քերթիսի հետ, որին հանդիպել է «Տարասա Բուլբի»-ի նկարահանումների ժամանակ (1962)։ Ունեցել են երկու աղջիկ՝ Ալեքսանդրիան (ծնվել է 1964 թվականի հուլիսի 19-ին) և Ալլեգրան (ծնվել է 1966 թվականի հուլիսի 11-ին)։ Զույգը բաժանվել է 1968 թվականին, ինչից հետո Քաուֆմանը վերսկսել է իր կարիերան, որը նա դադարեցրել էր ամուսնության ժամանակ։ Քաուֆմանը նորից ամուսնացել է երեք անգամ՝ հեռուստատեսային ռեժիսոր Ահիմ Լենցի հետ (1974-1976), երգիչ և դերասան Ռենո Էկշտեյնի հետ (1979-1982) և նկարազարդող Կլաուս Զեյի հետ (1997-2011)։ Քաուֆմանը խոստովանել է գերմանական հեռուստատեսությանը, որ հարաբերություններ է ունեցել նաև Ուորեն Բիթիի հետ։
Բացի դերասանական կարիերայից, Քաուֆանը իրեն հաջողությամբ դրսևորել է որպես բիզնեսմեն, ստեղծելով դիմահարդարման արտադրանքների իր գիծը, հայտնի է Գերմանիայում։ Նա գրել է մի քանի գիրք գեղեցկության և առողջության մասին, ինչպես նաև երկու ինքնակենսագրություն։ Գերմանական ԶԼՄ-ները հաճախ Քաուֆմանին անավանում էին «Գերմանիայի ամենագեղեցիկ տատիկը»։ Դերասանուհին մահացել է 2017 թվականի մարտի 28-ին՝ Մյունխենում, մահացել է 72 տարեկանում լեյկեմիայի պատճառով։ Թաղված է մոր կողքին՝ Վերնոնում՝ Ֆրանսիայի հյուսիսում։


== Մրցանակներ ==
1962 թվական Ոսկե գլոբուս՝ «Լավագույն դերասանական առաջնաելույթ» («Քաղաք առանց խղճահարության»)


== Ծանոթագրություն ==
Կորալ Էռերա

Կորալ Էռերա Գոմես (անգլ.՝ Coral Herrera Gómez, 1977, Մադրիդ, Իսպանիա), Կոստա Ռիկայում բնակվող իսպանացի ֆեմինիստ գրող, որը հայտնի է ռոմանտիկ սիրո իր  քննադատությամբ և սեռական կողմնորոշումների ու գենդերային ինքնության վերաբերյալ ուսումնասիրություններով։


== Կենսագրություն ==
Կորալ Էռերան ծնվել է Մադրիդում 1977 թվականին։ Սովորել է Մադրիդի Կառլոս III-ի անվան համալսարանում, որտեղ ստացել է հումանիտար և տեսա-հաղորդակցության մագիստրոսի աստիճան։ Դոկտորական թեզը պաշտպանել է նույն համալսարանում՝ «Ռոմանտիկ սերն արևմուտքում և դրա կապը կապիտալիզմի, պատրիարքության և ժողովրդավարության հետ» թեմայով՝  Իրականության, սեռի և ռոմանտիկ սիրո սոցիոլոգիական կառուցումը։ Ինչպես է Արևմուտքը կառուցում մեր զգացմունքները խորհրդանիշերի, առասպելների և ծեսերի միջոցով, և ինչպես է ռոմանտիկ սերը հավերժացնում կապիտալիզմը, պատրիարքությունն ու ժողովրդավարությունը։
Գիտությունների դոկտորի կոչում ստանալուց և Փարիզում տևական ժամանակ մնալուց հետո Կորալը հաստատվել է  Կոստա Ռիկայում՝ պայմանավորված Իսպանիայում 2008 թվականի տնտեսական ճգնաժամով։ Նա հոդվածներ է տպագրել տարբեր պարբերականներում, այդ թվում՝ Pikara Magazine, El País, eldiario.es և El Ciudadano ամսագրերը և մասնակցել է այնպիսի հեռուստաշոույի, ինչպիսին է La Tuerka-ն։
Նրա աշխատանքների հիմնական թեման ռոմատիկ սիրո քննադատությունն է գենդերի և համասեռամոլության տեսանկյունից։ Նա պնդում է, որ ռոմանտիզմը հայրենասիրության արդյունք է և հիմնական դեր է խաղում գենդերային անհավասարության երկուական և հիերարխիկ կառուցման մեջ։ Իր աշխատանքում նա նշում է, որ կան սիրո փոխըմբռնման ու արտահայտման ավելի ազատական տարբեր ձևեր, քան ավանդականները։


== Հրատարակված գրքեր ==
Más allá de las etiquetas: hombres, mujeres y trans (2010).
La construcción sociocultural del amor romántico (2011).
Bodas Diversas y Amores Queer (2013).
Bodas reales, bodas patriarcales: análisis queer de la boda de los príncipes de Asturias (2014).


== Ծանոթագրություններ ==
Սոգդիոնդոն

Սոգդիոնդոն (ռուս.՝ Согдиондон), քաղաքատիպ ավան Ռուսաստանի Իրկուտսկի մարզի Մամսկո-Չույսկի շրջանի կազմում։
Բնակչությունը 2011 թվականին գրանցված տվյալներով կազմում էր 275 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգեյ Մինասյան (այլ կիրառումներ)

Սերգեյ Մինասյան անունը կարող է վերաբերել հետևյալ անձանց.

Սերգեյ Վասիլի Մինասյան (1928, Ցխինվալի, Հարավային Օսիա), հայ գեղանկարիչ։
Սերգեյ Գևորգի Մինասյան (1932, Թբիլիսի), հայ գրաֆիկ։
Ցաքի

Ցաքի, ժանտափուշ, փշենի, շապան (լատ.՝ Paliúrus), դժնիկազգիների ընտանիքի բույսերի ցեղ։
Հայտնի է 8, ՀՀ-ում՝ 1 տեսակ՝ ցաքի փշոտ (P. spina- christi)։


== Տարածում ==
Տարածված է Կովկասում, արևմտյան Եվրոպայում, Միջերկրական ծովի ափերին, Փոքր Ասիայում, Իրանում, Ղրիմի հարավային ափերին, Ասիայի միջին և արևմտյան մասերում։ Հանդիպում է Արագածոտնի, Տավուշի, Վայոց ձորի, Սյունիքի մարզերի ստորին, հազվադեպ՝ միջին լեռնային գոտիներում (800-1200, հազվադեպ՝ 1500 մ բարձրություններում)։ Աճում է չոր, քարքարոտ, լավ լուսավորված թեքությունների վրա, ստեղծում անանցանելի թփուտներ։


== Կենսաբանական նկարագիր ==

Առատ ճյուղավորվող, փշոտ թուփ է, բարձրությունը՝ մինչև 3 մ։ Տերևները հերթադիր են, կլորավուն, ձվաձև, կաշեկերպ, փայլուն, կարճ տերևակոթուններով, բութ կամ թեթևակի սրածայր, 2-4 սմ երկարությամբ և 103-3 սմ լայնությամբ, երբեմն ամբողջաեզր, մոխրականաչավուն, մերկ, փայլուն, ներքևից ավելի բաց գույնի։ Ծաղկաբույլը տերևանութային է, ողկուզանման, ծաղիկները՝ երկսեռ, մանր, աստղանման, դեղնականաչավուն։
Ծաղկում է մայիս-հունիսին։ Պտուղը չոր կաշենման է, պարունակում է 3 սերմ։ Սերմը ուռուցիկ է՝ 1,3-ից մինչև 2,8 սմ տրամագծով, հարդադեղնավունից մինչև կարմրադարչնագույն։


== Քիմիական կազմ ==
Երիտասարդ ճյուղերը և պտուղները պարունակում են ալկալոիդներ, տերևները՝ E խմբի վիտամիններ, պտուղները, կեղևը և երիտասարդ ճյուղերը՝ աղաղանյութեր։ Պտուղները և կեղևը պարունակում են դաբաղանյութեր, իսկ տերևները՝ 167 մգ/% վիտամին C։ Արմատների և տերևների պատրաստուկները միզամուղ են։


== Նշանակություն ==
Ցաքի օգտագործում են անանցանելի, փշապատ ցանկապատներ ստեղծելու համար։ Ժողովրդական բժշկության մեջ կեղևը և տերևներն օգտագործվում են վերքերը կապելու, փաթաթելու համար։


== Տաքսոնոմիա ==


=== Հոմանիշներ ===
Aubletia Lour., 1790, nom. illeg.


=== Տեսակներ ===
Paliuarm hemsleyanus Rehder, 1931
Paliuarm hirsutus Hemsl., 1894
Paliuarm orientalis (Franch.) Hemsl., 1894
Paliuarm ramosissimus (Lour.) Poir., 1816
Paliuarm spina-christi Mill., 1768, nom. nov.


== Ծանոթագրություններ ==


== Գրականություն ==
Ohwi, J. Flora of Japan. — Washington, D.C., 1965. — P. 614—615—393.
Վանլե

Վանլե (ֆր.՝ Vanlay), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 310 մարդ, բնակչության խտությունը` 11.96 մարդ/կմ²։ Բնակավայրը զբաղեցնում է 25.91 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 31 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 191 աշխատունակ (15-64 տարեկան)  բնակիչ, որոնցից ակտիվ էին 130-ը, իսկ ոչ ակտիվները` 61։ Ակտիվության ցուցանիշը կազմում է 68,1 %։ 130 աշխատունակ մարդկանցից աշխատել է 104 անձ (57 տղամարդ և 47 կին)։ Գործազուրկ են եղել 26 անձ (14 տղամարդ և 12 կին)։ 61 անաշխատունակներից 15-ը եղել են աշակերտներ կամ ուսանողներ, 29-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոնտական լեռներ

Պոնտական լեռներ, Հյուսիս-Անատոլիական լեռներ, Պոնտական Պար, Պոնտոսի լեռներ, Պոնտոսյան լեռներ, լեռնահամակարգ, լեռնաշղթա, լեռներ Փոքր Ասիայում։ Ձգվում է Սև ծովի հարավային ափերով։ Արևելքում սկսվում է Ճորոխ գետի ստորին հոսանքի մոտից և ձգվում գրեթե հորիզոնական ուղղությամբ արևմուտք, մինչև Իրիս գետի հովիտ։ Երկարությունը մոտ 1000 կմ է, լայնությունը՝ մինչև 130 կմ։ Կազմված է իրարից երկայնական հովիտներով բաժանված զուգահեռ շղթաներից։ Լեռնաշղթան տարբեր մասերում ունի տարբեր անուններ։ Արևելյան հատվածը (Քաջքար գագաթով, 3937 մ) կոչվում է Խաղտյաց լեռներ և ավելի բարձր է, իսկ արևմուտք՝ Արևմտա-Պոնտական լեռնաշղթա, որն այդտեղ գտնվող Իգդիր լեռների անունով կոչվել է նաև Իգդիրի լեռնաշղթա։ Այս հատվածն ավելի ցածր է (մինչև 2565 մ)։ Այստեղ է գտնվում նաև Ջանիկի լեռնաշղթան, որը ձգվում է Սեբաստիայի նահանգի տարածքով։ Կազմված է հնագույն բյուրեղային և մեզոզոյան ու երրորդական հասակի նստվածքային ապարներից։ Սեյսմիկ շրջան է։ Կան քարածխի, պղնձի, բազմամետաղների պաշարներ։ Հյուսիսային լանջերն անտառապատ են, հարավային՝ ծածկված լեռնատափաստանային և կիսաանապատային բուսականությամբ։


== Ծանոթագրություններ ==
Մեկսա

Անվան այլ կիրառումների համար տե՛ս՝ Մեկսա (այլ կիրառումներ)Մեկսա (էստ․՝ Mäksa), գյուղ Էստոնիայի Տարտումաա նահանգի Մեկսա շրջանում։
2011 թվականի տվյալներով գյուղում բնակվում էր 120 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5941) Վալենսիա

(5941) Վալենսիա (անգլ.՝ Valencia), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 20-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,889653 ա. մ., առավելագույնը մոտենում է 2,7044 ա. մ. հեռավորության վրա և հեռանում 3,0749 ա. մ.։ Արեգակի շուրջ մեկ ամբողջական պտույտ է կատարում 1794,18 երկրային օրվա ընթացքում, իր ուղեծրով շարժվելով միջինում 0,200648 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5941) Վալենսիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զաբարա (գյուղ, Ռոժիշչեի շրջան)

Անվան այլ կիրառումների համար տե՛ս՝ ԶաբարաԶաբարա (ուկրաիներեն՝ Забара), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Զաբարա գյուղում բնակվում էր 95 մարդ։ Բնակավայրը զբաղեցնում է 0,189 կմ² տարածք։ Բնակչության խտությունը կազմում էր 502,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անայքյոյ

Անայքյոյ, լեռ Փոքր Կովկասում, Ղազախի գավառում։


== Ծանոթագրություններ ==
Խղճացեք մեզ (ֆիլմ)

«Խղճացեք մեզ», սովետական ֆիլմ, որը նկարահանվել է 1978 թվականին Լիտվայի կինոստուդիայում։


== Սյուժե ==
1943 թվական, Լիտվան օկուպացվել էր ֆաշիստական Գերմանիայի կողմից։ «Այն մասին, թե ինչպիսի քաջություն էր պետք ֆաշիստների դեմ գործողություններ իրականացնելու համար, ինչ արսափելի պատիժ էր սպասվում մահվան ճամբարում բոլորին՝  ուսանողներին և մանկավարժներին, ներկայացված է   Ա. Արամինասի  «Խղճացեք մեզ» տխուր, ողբերգական ֆիլմում»։ Այսպես է ներկայացրել ֆիլմը կինոգետ, արվեստի պատմության գիտությունների թեկնածու (1968), ՎԳԻԿ-ի դասախոս Լիլիա Մամատովան 1986 թվականին։
Տեղական կապելլանի (կաթոլիկ քահանա)՝ նրանց փրկելու բոլոր փորձերը համար ապարդյուն էին, մնում էր մի կերպ բարձրանալ տղաներին տեղափոխող գնացքի մեջ, որպեսզի տա իր վերջին օրհնությունը։


== Գրական հիմք ==
Ֆիլմը նկարահանվել է Վիտաուտաս Ռադայտիսի «Իմ Գալիլեյ» պատմվածքի մոտիվներով]։ Վիտաուտաս Ռադայտիսը Գրական Լիտվա ամսագրի հիմնադիրն ու առաջին խմբագիրն էր։ Պատմվածքը շատ մեծ հավանության արժանացավ լիտվացի ընթերցողների կողմից, բազմիցս վերահրատարակվել է, թարգմանվել է նաև ռուսերենով։

«Այս պատմվածքը կարծես թե կենսագրական է, որովհետև 1941 թվականին հեղինակը Պալանգայի մանկական ճամբարում էր, 14-ամյա պիոներների խմբում։ Այստեղ էին գտնվում շուրջ երկու հազար պատանիներ, որոնցից ոչ բոլորին կարողացան էվակուացնել:Հրեա երեխաներին ֆաշիստները տեղում գնդակահարեցին, իսկ մյուսներին սովի երթարկեցին։ Դա մի անմարդկային արարք էր, որին խանգարեց Միջազգային Կարմիր Խաչը, կիսամեռ երեխաներին հանձնելով ծնողներին։ Պալանգայի պիոներների տանջանքը սրանով չավարտվեց։  Օկուպացիայի տարիներին այս երեխաների նկատմամբ մի յարտասովոր հալածանք սկսվեց. նրանց հետևից գոռում էին՝ «Բոլշևիկներ», «Կարմիր  վիժվածքներ», ծաղրում էին, կասկածում», - գրել է Միկոլաս Սլուցկիսը ։


== Դերերում ==
Ալգիրդաս Լատենաս — Ալգիս Նարբուտաս
Դմիտրի Յոմանտաս — քահանա Յոմանտաս
Ռայմոնդա Բույվիդավիչյուտե — Իրենա
Անտանաս Գաբրենաս — դպրոցի տնօրեն
Գեդիմինաս Կարկա — Գենտվայնիս, ուսուցիչ
Գենրիկաս Կուրաուսկաս — Ալգիսի հայրը
Տատյանա Մայորովա — Ալգիսի մայրը
Վիտաուտաս Պաուկշտե — բժիշկ
Վալդաս Յատաուտիս — կարդինալ
Վիտաուտաս Բարկաուսկաս — եպիսկոպոս
Սաուլյուս Բարեյկիս — Գյադիմինաս
Ռեմիգիյուս Վալկայտիս — Գուստաս


== Լրացուցիչ ==
Ֆիլմի քննադատները բարձր են գնահատել ֆիլմի արժանիքները և 1970-ական թվականներին ճանաչվել է բալթյան կինոստուդիաների կողմից թողարկված լավագույն ֆիլմը։
Ֆիլմի կոմպոզիտոր Վիտաուտաս Բարկաուսկասը նկարահանվել է ֆիլմում եպիսկոպոսի դերում՝ սա կոմպոզիտորի  միակ դերն է։ 
Ֆիլմը կրկնօրինակվել է ռուսերեն լեզվով, որի հնչյունային օպերատորը Աննա Վոլոխովան էր։


== Տես նաև ==
https://www.kinopoisk.ru/film/478027/cast/
https://www.kinopoisk.ru/film/478027/


== Գրականություն ==
Придатченко Н. — Пока идут съемки (О съемках художественного фильма «Смилуйся над нами») // «Советская Литва», 20 июля 1978
Аукштикальнис Э. — Крушение мифа: (Худож. фильм «Смилуйся над нами») // «Советская Литва», 15 мая 1980


== Արտաքին հղումներ ==
Վաճառվող Սանտան (ֆիլմ)

«Վաճառվող Սանտան» (անգլ.՝ Rare Exports), կինոֆիլմ՝ նկարահանված ռեժիսոր Յալմարի Հելանդարի կողմից։ Էկրան է բարձրացել 2010 թվականին։
Ֆիլմի գովազդային կարգախոսն է՝ «Այս Սուրբ ծնունդին Սանտային կհավատան բոլորը»։
Դերասանուհի Քեյթ Բլանշետը ֆիլմը նշել է որպես իր սիրելի ֆիլմերից մեկը։


== Սյուժե ==
Ֆինական Լապլանդիայի Կորվատունտուրի վերին բլրի վրա ժամանակավոր բնակություն էին հաստատել ամերիկյան Subzero Inc ընկերությունը, նրանք հիմնականում զբաղվում էին Հորատապայթեցման աշխատանքներ։ Սուրբ ծննդից 24 օր առաջ նրանք մի մոտ 400 մետր խորության մեջ նրանք մի շերտ թեփ են գտնում, որի հաստությունը կազմում է ավելի քան 20 մետր։ Իսկ ներքևում նրանք հայտնաբերում են սառույցի շերտ։ Հորատման նախաձեռնողը դառնում է պարոն Ռայլին, ով աշխատավորներին պատմում է, որ Կորվատունտուրը ընդհանրապես խուլ տեղ էլ չի, սա հսկայական դամբարանաբլրի գերեզմանատուն է, որտեղ շատ դարեր առաջ ապրել են միայն սամաները։ Հին բնակիչները այս բլուրը պատրաստել էին, և այստեղ, սառույցի տակ պահպանել են մի շատ արժեքավոր բան։ Ռայլին այդ ամենը պատմելուց հետո հրամայում է բանվորներին, որ նրանք սկսեն պայթեցման և փորման աշխատանքները, որպեսզի մինչև Սուրբ ծնունդ հասնեն գերեզմանոցին։ Նրա գլխավոր ցանկությունն է հասնել և տիրանալ այդ արժեքավոր առարկային։ Այդ պատմությունը լսում են նաև երկու տեղացի երեխաներ՝ Պիետարին (ֆիններեն՝ Pietari) և Յուսո-ն (ֆիններեն՝ Juuso), ովքեր գաղտնի սկսում են այլ ճանապարհներով հասնել այդ գանձերին։ Նրանցից ամենափոքրը՝ Պիետարին մտածում էր, որ այնտեղ թաքնված էր Իոուլուպուկին (Սանտա-Կլաուս), քանի որ ասում են, որ Իոուլուպուկին ապրում է Կորվատունտուրի բլուրի վրա։ Իսկ ինչ վերաբերում է ավագ եղբորը՝ Յուսոյին, ապա նա ընդհանրապես չի հավատում նման հեքիաթներին։
Պիետերին ապրում էր իր հոտ հետ՝ Ռաունոյի, ով հիմնականում զբաղվում էր եղջերվաբուծությամբ, նաև աշխատում էր որպես մսագործ։ Սուրբ ծննդից մի քանի օր առաջ եղջերական գյուղը պատրաստվում է հետապնդելու հոտը։ Սակայն հետո պարզվում է, որ ինչ-որ մեկը ոչնչացրել է եղջերուների գրեթե ամբողջ երամակը, և մարդիկ հայտնվել էին սննակցման եզրին։
Մինչև Սուրբ ծնունդը, գիշերը ծուղակում, պատրաստված Ռաունոյում, դերմայում ապրողները, իր որդու՝ Պետարի հետ միասին, ստանում են մի խոևհևդավոր հին մարդու։ Ավելի ուշ պարզվում է, որ շատ տներից տարբեր իրեր են կորչում, էլեկտրական հոսանքներ են անջատվում, տաքացուցիչներ, վարսահարդարիչներ, ինչ-որ մեկը գողացել էր պայուսակ, որտեղ պահվում էին կարտոֆիլ, և ամենակարևորը, որ կորչում էին երեխաներ։


== Դերերում ==
Յորմա Տոմիլա - Ռաունո
Օնի Տոմիլա - Պետարի
Տոմի Կորպելա - Այմո
Ռաունո Յուվոնեն - Պիապարինեն
Պեր Քրիստիան Էլեֆսեն - Ռայլի
Փիթեր Յակոբի - Սանտա
Ջոնաթան Հատչինգս - Բրայան Գրին
Ռիստո Սալմի - շերիֆ
Իլմարի Յարվենպայա - Յուսո


== Ծանոթագրություններ ==


== Արտաքին հղումներ ==
Պաշտոնական կայք
Վաճառվող Սանտան(անգլ.) ֆիլմը Internet Movie Database կայքում
Յուլիեգի (Տուլոկսայի վտակ)

Յուլիեգի (ռուս.՝ Юлиеги), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետաբերանը տեղակայված է Տուլոկսա գետի աջ ափին՝ 27 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011686
Հիդրոլոգիական ուսումնասիրությունների կոդը - 102001168
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոռնիլովյան ապստամբություն

Կոռնիլովյան ապստամբություն (խորհրդային գրականությունում՝ Կոռնիլիվյան խռովություն, Կոռնիլովշչինա (ռուս.՝ Корниловский мятеж, Корниловщина)), ռազմական հեղաշրջման ձախողված փորձ 1917 թվականի օգոստոսին, Ռուսաստանի զինված ուժերի գերագույն գլխավոր հրամանատար գեներալ Լավր Կոռնիլովի ղեկավարությամբ՝ ընդդեմ Ալեքսանդր Կերենսկու ղեկավարած Ռուսաստանի ժամանակավոր կառավարության Երկիշխանության՝ պետրոգրադի խորհուրդն իշխանությունից զրկելու  և երկրում ռազմական դիկտատուր մտցնելու նպատակով։
Հեղաշրջման հիմնական հարվածող ուժը լինելու էր գեներալ Ալեքսեյ Կրիմովի 3-րդ հեծյալ կորպուսը։ Օգոստոսի 25-ին Կոռնիլովը զորքերը շարժեց Պետրոգրադի վրա և պահանջեց ժամանակավոր կառավարության հրաժարականը։ Կերենսկին Կոռնիլովին հայտարարեց խռովարար և ազատեց նրան գերագույն գլխավոր հրամանատարի պաշտոնից։ Բոլշևիկները կարմիր գվարդիայի կազմը համալրեցին ավելի քան 15 հազար զինյալներով։ Ապստամբության դեմ դուրս եկանՊետրոգրադի, Մոսկվայի բանվորները, Բալթիական նավատորմի նավաստիները։
Օգոստոսի 30-ին կոռնիլովականների առաջխաղացումը ամենուրեք կանգնեցվեց։ Կրիմովը ինքնասպան եղավ։ Ձերբակալվեցին գեներալ Կոռնիլովը և ուրիշներ։ Օգոստոսի 31-ին պաշտոնապես հայտարարվեց Կոռնիլովի մահվան մասին։


== Ծանոթագրություններ ==
Օնորե

Օնորե  (իտալերեն՝ Onore), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 750 մարդ, խտությունը՝ 65 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 24020։ Հեռախոսային կոդ՝ 035։
Բնակավայրի հովանավորն է՝ սուրբ Սանտա Մարիա Ասունտան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0346 71191
Էլեկտրոնային հասցե։ info@comune.onore.bg.it
Գլխավոր կայք։ http://www.comune.onore.bg.it


== Արատաքին հղումներ ==
Բնակավայրի գլխաովր կայք (իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)


== Ծանոթագրություններ ==
Սեմեշկինո (այլ կիրառումներ)

Սեմեշկինո, կարող է վերաբերել՝

Սեմեշկինո - գյուղ Ռուսաստանի Սմոլենսկի մարզի Գագարինսկի շրջանի կազմում։
Սեմեշկինո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Ուսելիո

Ուսելիո (իտալերեն՝ Usseglio), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 232 մարդ։ Զբաղեցնում է 98 կմ² տարածք։ Բնակչության խտությունը՝ 2 մարդ/կմ²։ Փոստային ինդեքսը՝ 10070։ Հեռաшոսային կոդը՝ ++39 0123։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		


== Ծանոթագրություններ ==
Բագրատ Մելքոնեան

Բագրատ Մելքոնյան (Տէր Բագրատ ավագ քահանա Մելքոնեանն, 1935, Հալեպ - 1991, Թավրիզ, Իրան)։
Տարրական և միջնակարգ ուսումը ստացել է ծննդավայրում։ 1962 թ. ուսումը շարունակում Է Կիլիկիայի դպրեվանքում եւ 1964 թ. Գարեգին Ա Քեսաբցի կաթողիկոսի ձեռամբ ձեռնադրւում Է հոգեւորականի աստիճանով եւ գործուղուում Թավրիզ։ Տէր Մելքոնեանը 1968-72 թթ. Ատրպատականի թեմի առաջնորդարանի կողմից ընտրւում է առաջնորդական տեղապահ, 1979 թ. վերընտրւում է նոյն պաշտօնում և պաշտօնավարում մինչև իր կյանքի վերջը։ Տէր Բագրատ ավագ քահանա Մելքոնյանը երջանկայիշատակ Վազգեն Ա Բուխարեստցի կաթողիկոսի կողմից արժանացել Է «Ատրպատականի քաջարի հոգեւորական» կոչմանը։ Տէր Բագրատ ավագ քահանա Մելքոնյանը մշտապես հարգված Է եղել Ատրպատականի ժողովրդի կողմից։ ԻԻՀ հեղափոխութիւն օրերին հայ բնակչության պաշտպանութեան գործում մեծ դերակատարություն է ունեցել։ Ավագ քահանա Մելքոնյանը մահացել է 1991 թ. Թավրիզում։


== Աղբյուրներ ==
Ժանետ Տ Լազարյան (2012)։  Լիա Իվանեան, ed.։ Իրանահայոց Հանրագիտարան։ Երեկան: ՎՄՎ ՊՐԻՆՏ։ ISBN 978-9939-60-154-0
Քորթնի Քարդաշյան

Քորթնի Մերի Քարդաշյան (անգլ.՝ Kourtney Mary Kardashian, ապրիլի 18, 1979(1979-04-18), Լոս Անջելես, Կալիֆոռնիա, ԱՄՆ), ամերիկահայ հեռուստատեսային դեմք և մոդել։ 2007 թվականի հոկտեմբերից իր ընտանիքի անդամների հետ հանդես է գալիս «Keeping Up with the Kardashians» ռեալիթի շոուում, որի հաջողությունից հետո նաև ստեղծվում են «Kourtney and Khloé Take Miami» և «Kourtney and Kim Take New York» ռեալիթի շոուները։ Նա իր քույրերի՝ Քիմի և Քլոյիի հետ, ունեն իրենց սեփական նորաձևության բրենդները։
2022 թվականի մայիսի 22-ին ամուսնացել է Թրևիս Բարքերի հետ Իտալիայում։


== Ծանոթագրություններ ==